**מדינאות, דיפלומטיה ומדיניות חוץ: ישראל כמקרה בוחן**

*ד"ר עמנואל נבון*

טיוטת סילבוס עבור קורס במכללה לביטחון לאומי (סמסטר א', תש"פ)

נושא ומטרות הקורס:

הקורס יסביר מושגי יסוד בדיפלומטיה ובמדיניות חוץ, ויבחן אותם אל מול התנהלותה של ישראל בזירה הבינלאומית. בתחילת הקורס נציג את המחלוקות האידיאולוגיות אשר עיצבו את הדיפלומטיה המודרנית, ונתאר איך מחלוקות אלו קבלו ביטוי בהתמודדותה של התנועה הציונית עם אתגרי המערכת הבינלאומית. לאחר מכן, נסקור ונסביר את מדיניות החוץ של ישראל כמקרה בוחן למושגים שנלמדו. סקירה והסברים אלו יכללו את יחסי החוץ של ישראל כלפי המזרח התיכון, אירופה, ארה"ב, רוסיה, אסיה, אפריקה, אמריקה לטינית, והאו"ם. הקורס ישלב בין ידע היסטורי לבין סוגיות אקטואליות, וינתח את האתגרים הבינלאומיים הנוכחיים של ישראל בפרספקטיבה היסטורית רחבה. מטרת הקורס היא להעניק הבנה של דילמות הדיפלומטיה בכלל ושל הדיפלומטיה הישראלית בפרט, ולנתח את האתגרים בינלאומיים של ישראל בעבר, בהווה, ובעתיד.

מבנה הקורס:

**שיעור 1 (18/11/2019): מושגי יסוד בדיפלומטיה ובמדיניות חוץ**

נושא: ריאליזם מדינית, תיאוריית השלום הדמוקרטי, מאזן כוחות, הרתעה, משפט בינלאומי.

קריאה: הנרי קיסינג'ר, דיפלומטיה (הוצאת שלם, 2007), עמ' 41-63.

**שיעור 2 (25/11/2019): התנועה הציונית מול אתגרי המערכת הבינלאומית**

נושא: אידיאולוגיה מול מציאות. התמודדות התנועה הציונית עם שתי הכרעות היסטוריות: תוכנית אוגנדה (1903) ותוכנית ועדת פיל (1937).

קריאה: ששון סופר, לידתה של המחשבה המדינית בישראל (שוקן, 2001), עמ' 78-11.

**שיעור 3 (02/12/2019): ישראל והמזרח התיכון בתחילת המלחמה הקרה**

נושא: שאלת ההזדהות הבינלאומית של ישראל בתחילת המלחמה הקרה. מאמצי הגיוס של תמיכה בינלאומית מול מעצמות עם אינטרסים משתנים.

קריאה: יוסף הלר, *ישראל והמלחמה הקרה* (מכון בן-גוריון, 2010), עמ' 3-30.

**שיעור 4 (09/12/2019): אסטרטגיית הפריפריה לדורותיה**

נושא: הניסיונות "לעקוף" את המזרח התיכון עם בריתות בלתי שגרתיות. השוואה בין ה "פריפריה" של שנות ה-60 לבין זו הנוכחית.

קריאה: ברוך גלעד, "יחסי ישראל-איראן (1979-1949): דיפלומטיה במחתרת." ב *משרד החוץ: 50 השנים הראשונות* (כתר, 2002), עמ' 251-255.

**שיעור 5 (16/12/2019): ישראל ואירופה: יחסים פרדוקסליים**

נושא: קביעת מדיניות חוץ מול מדינות בעלות אינטרסים שונים ומשתנים לאורך השנים: בריטניה, צרפת, גרמניה, והאיחוד האירופאי.

קריאה: יוחנן מרוז, "אירופה במערכת יחסי החוץ של המדינה." ב *משרד החוץ: 50 השנים הראשונות* (כתר, 2002), עמ' 329-339.

**שיעור 6 (23/12/2019): ישראל וארה"ב: ברית במבחן אינטרסים משתנים**

נושא: הדרך הארוכה לבניית ברית עם מעצמה, ומבחן הברית בנסיבות משתנות.

קריאה: חנן בר-און, "חמישה עשורים של יחסי ישראל-ארה"ב". ב *משרד החוץ: 50 השנים הראשונות* (כתר, 2002), עמ' 265-285.

**שיעור 7 (30/12/2019): ישראל ורוסיה: אינטרסים מנוגדים ולצד תיאום ביטחוני**

נושא: העוינות ההיסטורית והאינטרסים המנוגדים לצד התיאום הביטחוני בשנים האחרונות.

קריאה: יעקב רועי, "יחסי ברית המועצות/רוסיה-ישראל 1948-2005." ב *מדיניות חוץ בין עימותים להסדרים* (האוניברסיטה הפתוחה, 2008), חלק א, עמ' 907-927.

**שיעור 8 (06/01/2020): ישראל ואסיה: אתגרים משתנים מול סין והודו**

נושא: סין, שיתוף פעולה צבאי וביטחוני שעורר את התנגדותה של ארה"ב. הודו, איך מדינה שהייתה פעם פרו-ערבית הפכה לשותפה אסטרטגית של ישראל.

קריאה: משה יגר, "גורמי יסוד ביחסי אסיה-ישראל." ב *משרד החוץ: 50 השנים הראשונות* (כתר, 2002), עמ' 533-536.

**שיעור 9 (13/01/2020): ישראל ואפריקה: מאבקים עקיפים עם חיזבאללה ואיראן**

נושא: איך היבשת האפריקאית הפכה לזירת מאבק עקיף בין ישראל לבין לוב בשנות ה 70, ובין ישראל לבין איראן היום.

קריאה: אירה עודד, "ישראל ואפריקה – היבטים היסטוריים ופוליטיים." ב *משרד החוץ" 50 השנים הראשונות* (כתר, 2002), עמ' 615-629.

**שיעור 10 (20/01/2020): ישראל ואמריקה לטינית: אינטרסים כלכליים ולחימה בטרור**

נושא: הנוכחות של איראן ושל חיזבאללה באמריקה לטינית כאתגר ביטחוני.

קריאה: יואל בר-רומי, "ישראל, האו"ם ומדינות אמריקה לטינית" ב *משרד החוץ: 50 השנים הראשונות* (כתר, 2002), עמ' 754-769.

**שיעור 11 (27/01/2020): ישראל והאו"ם: איך להתמודד עם סביבה דיפלומטית עוינת?**

נושא: המאמצים של ישראל להתגבר על השינויים ביחסי הכוחות בארגון, ועל ניצולו הפוליטי.

קריאה: אריה גרוניק, "יחסי ישראל והאו"ם – שלוש תקופות ושלוש שאלות." ב *מדיניות חוץ בין עימותים להסדרים* (האוניברסיטה הפתוחה, 2008), חלק ב, עמ' 1054-1080.